CELEX: 32018R1670
Language: et
Date: 2018-10-23 00:00:00
Title: Euroopa Parlamendi ja nõukogu määrus (EL) 2018/1670, 23. oktoober 2018, millega muudetakse määrust (EÜ) nr 110/2008 seoses nimikogustega, et lasta liidu turule destilleerimisnõus kääritamise meetodil Jaapanis toodetud ja villitud ühekordselt destilleeritud shochu

12.11.2018   
               
               
                  ET
               
               
                  Euroopa Liidu Teataja
               
               
                  L 284/1
               
            
         EUROOPA PARLAMENDI JA NÕUKOGU MÄÄRUS (EL) 2018/1670,
         23. oktoober 2018,
         millega muudetakse määrust (EÜ) nr 110/2008 seoses nimikogustega, et lasta liidu turule destilleerimisnõus kääritamise meetodil Jaapanis toodetud ja villitud ühekordselt destilleeritud shochu
         
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 114 lõiget 1,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         võttes arvesse Euroopa Majandus- ja Sotsiaalkomitee arvamust (1),
         toimides seadusandliku tavamenetluse kohaselt (2)
         
         ning arvestades järgmist:
         
                     (1)
                  
                  
                     Nõukogu võttis 29. novembril 2012 vastu otsuse, millega andis komisjonile loa alustada läbirääkimisi Jaapaniga sõlmitava vabakaubanduslepingu üle.
                  
               
                     (2)
                  
                  
                     Läbirääkimised Euroopa Liidu ja Jaapani majanduspartnerluslepingu („leping“) üle viidi edukalt lõpule ning leping allkirjastati 17. juulil 2018.
                  
               
                     (3)
                  
                  Lepingu lisas 2-D on sätestatud, et Jaapani alkohoolsete jookide maksustamise seaduse (1953. aasta seadus nr 6) artikli 3 punkti 10 kohaselt destilleerimisnõus kääritamise meetodil Jaapanis toodetud ja villitud ühekordselt destilleeritud shochu võib liidu turule lasta traditsioonilistes nelja go (

                        
) suurustes pudelites või ühe sho (

                        
) suurustes pudelites, mis vastavad nimikogustele 720 ml või 1 800 ml, tingimusel et täidetud on muud liidu õigusaktidest tulenevad nõuded.
               
                     (4)
                  
                  
                     Euroopa Parlamendi ja nõukogu direktiivis 2007/45/EÜ (3) on sätestatud, et eelpakendatud tooteid võib liidu turule lasta üksnes juhul, kui need on pakendatud nimetatud direktiivi lisa punktis 1 loetletud suurusega nimikoguses kinnispakkidesse. Direktiivi 2007/45/EÜ lisa punktis 1 on kangete alkohoolsete jookide puhul osutatud üheksale nimikogusele vahemikus 100 ml kuni 2 000 ml. Need nimikogused ei hõlma koguseid 720 ml ja 1 800 ml – nimikoguseid, milles ühekordselt destilleeritud shochu’t, mis on toodetud destilleerimisnõus kääritamise meetodil, villitakse ja turustatakse Jaapanis.
                  
               
                     (5)
                  
                  Seetõttu on vaja teha erand direktiivi 2007/45/EÜ alkohoolsete jookide nimikoguseid käsitlevast lisast, tagamaks, et destilleerimisnõus kääritamise meetodil Jaapanis toodetud ja villitud ühekordselt destilleeritud shochu võib liidu turule lasta pudelites, mille nimikogused on 720 ml ja 1 800 ml, mis vastavad traditsioonilistele Jaapani pudelitele, mille maht on neli go’d (

                        
) või üks sho (

                        
), nagu on esitatud lepingu 2-D lisas.
               
                     (6)
                  
                  
                     Erand direktiivist 2007/45/EÜ tuleks kehtestada Euroopa Parlamendi ja nõukogu määruse (EÜ) nr 110/2008 (4) muudatusega, tagamaks, et destilleerimisnõus kääritamise meetodil Jaapanis toodetud ja villitud ühekordselt destilleeritud shochu võib kõikide liikmesriikide turule lasta samal ajal lepingu jõustumisega.
                  
               
                     (7)
                  
                  
                     Seetõttu tuleks määrust (EÜ) nr 110/2008 vastavalt muuta.
                  
               
                     (8)
                  
                  
                     Lepingu rakendamise tagamiseks – et lasta liidu turule destilleerimisnõus kääritamise meetodil Jaapanis toodetud ja villitud ühekordselt destilleeritud shochu –, tuleks käesolevat määrust kohaldada alates lepingu jõustumise kuupäevast,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 110/2008 IV peatükki lisatakse järgmine artikkel:
            
               
                  „Artikkel 24a
                  Erand direktiivi 2007/45/EÜ nõuetest nimikoguste kohta
                  Erandina Euroopa Parlamendi ja nõukogu direktiivi 2007/45/EÜ (*1) artiklist 3 ning kõnealuse direktiivi lisa punkti 1 kuuendast reast võib destilleerimisnõus kääritamise meetodil Jaapanis toodetud ja villitud ühekordselt destilleeritud shochu
                      (*2) lasta liidu turule nimikogustes 720 ml ja 1 800 ml.
               
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates lepingu jõustumise kuupäevast.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Strasbourg, 23. oktoober 2018
            
               
                  Euroopa Parlamendi nimel
               
               
                  president
               
               A. TAJANI
            
            
               
                  Nõukogu nimel
               
               
                  eesistuja
               
               K. EDTSTADLER
            
         
         
            (1)  ELT C 367, 10.10.2018, lk 119.
         
            (2)  Euroopa Parlamendi 12. septembri 2018. aasta seisukoht (Euroopa Liidu Teatajas seni avaldamata) ja nõukogu 9. oktoobri 2018. aasta otsus.
         
            (3)  Euroopa Parlamendi ja nõukogu 5. septembri 2007. aasta direktiiv 2007/45/EÜ, millega kehtestatakse eeskirjad kinnispakkides olevate toodete nimikoguste kohta, tunnistatakse kehtetuks nõukogu direktiivid 75/106/EMÜ ja 80/232/EMÜ ning muudetakse nõukogu direktiivi 76/211/EMÜ (ELT L 247, 21.9.2007, lk 17).
         
            (4)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).